EA จับมือ JR วิ่งคึก! รับข่าวร่วมมือพัฒนาสถานีชาร์จ EV ชัดเจนปี 65
EA จับมือ JR บวกแรง! รับข่าวร่วมมือพัฒนาระบบสถานีชาร์จรถยนต์ไฟฟ้า ล่าสุดคว้างานส่วนของพาร์ตเนอร์เข้ามาแล้วประมาณ 9 แห่ง คาดเห็นความชัดเจนปี 65
EA จับมือ JR บวกแรง! รับข่าวร่วมมือพัฒนาระบบสถานีชาร์จรถยนต์ไฟฟ้า ล่าสุดคว้างานส่วนของพาร์ตเนอร์เข้ามาแล้วประมาณ 9 แห่ง คาดเห็นความชัดเจนปี 65
23 ธ.ค. 2564

ผู้สื่อข่าวรายงานว่า ณ เวลา 10:48 น. ราคาหุ้น บริษัท เจ.อาร์.ดับเบิ้ล ยู.ยูทิลิตี้ จำกัด (มหาชน) หรือ JR อยู่ที่ระดับ 7.45 บาท บวก 0.50 บาท หรือ 7.19% สูงสุดที่ระดับ 7.55 บาท ต่ำสุดที่ระดับ 7.10 บาท ด้วยมูลค่าการซื้อขาย 70.37 ล้านบาท
ขณะที่ราคาหุ้น บริษัท พลังงานบริสุทธิ์ จำกัด (มหาชน) หรือ EA อยู่ที่ระดับ 94 บาท บวก 2 บาท หรือ 2.17% สูงสุดที่ระดับ 94.25 บาท ต่ำสุดที่ระดับ 92 บาท ด้วยมูลค่าการซื้อขาย 768.43 ล้านบาท
โดยราคาหุ้น JR และ EA ปรับตัวขึ้นแรงวันนี้ หลังมีการรายงานข่าวร่วมมือพัฒนาระบบสถานีชาร์จรถยนต์ไฟฟ้า (EV) ขนาดใหญ่เพิ่มเติม รองรับการความต้องการระบบขนส่งในอนาคต โดยล่าสุดบริษัทได้รับงานในส่วนของพาร์ตเนอร์เข้ามาแล้วประมาณ 9 แห่ง คาดน่าจะได้เห็นความชัดเจนในปี 2565 ซึ่งน่าจะกลายเป็นปัจจัยช่วยขยายช่องทางสร้างรายได้ให้กว้างขึ้นด้วย รวมทั้งยังมองหาโอกาสในการเข้าไปลงทุนโครงการทางด้าน EV ในอนาคตเพิ่มเติมด้วย
ขณะที่ในส่วนของงานวางระบบสื่อสารและไฟฟ้านั้นปัจจุบันบริษัทมีงานในมือ (Backlog) ประมาณ 4.9 พันล้านบาท จากโครงการต่างๆ ทั้งการวางระบบสื่อสารและไฟฟ้า ฯลฯ โดยน่าจะสามารถดำเนินการส่งมอบและรับรู้รายได้ต่อเนื่องไปจนถึงปี 2567
นอกจากนี้ บริษัทมีแผนเข้าร่วมประมูลโครงการใหม่ๆ ของทั้งภาครัฐและเอกชน อาทิ การระบบสื่อสารและไฟฟ้าส่วนต่อขยายรถไฟฟ้าสายสีเหลืองและสีชมพู  คิดเป็นมูลค่าประมาณ 7,000-10,000 ล้านบาท โดยธุรกิจหวังได้รับการคัดเลือกจากผู้ประกอบการให้ได้มากที่สุด เพื่อเสริมรายรับในอนาคตให้ดียิ่งขึ้น